**PROBĂ PRACTICĂ**

Domeniul: **Construcţii, instalaţii şi lucrări publice**Claificarea profesională: **Tehnician desenator pentru construcții și instalații, Tehnician în construcţii şi lucrări publice;Tehnician instalator pentru construcţii**

Modul II: **Echipamente și utilaje pentru prelucrarea materialelor**

An de studiu: **clasa a IX a**

**Unitatea de rezultate ale învăţării - tehnice generale:**

**2. UTILIZAREA ECHIPAMENTELOR ŞI UTILAJELOR PENTRU PRELUCRAREA MATERIALELOR SPECIFICE LUCRĂRILOR DE CONSTRUCŢII, INSTALAŢII ŞI LUCRĂRI PUBLICE**

**Cunoştinţe**

**2.1.3.** Proceduri de pregătire, sortare şi verificare a materialelor de prelucrat pentru lucrări de construcţii, instalaţii şi lucrări publice

**2.1.4.** Starea sculelor, uneltelor şi utilajelor după: număr, integritate, grad de uzură, diverse defecte ( fixarea în mâner, ciobituri, desprinderi, neregularităţi, fisuri etc.)

**2.1.5.** Operaţii de prelucrare a materialelor: preparare, tăiere, debitare, îndreptare, găurire, filetare, sudare, fasonare, chertare, îmbinare şi finisare

**2.1.8.** Norme generale şi specifice de SSM aferente lucrărilor de prelucrare a materialelor/ produselor, aferente contextelor de realizare şi riscurilor potenţiale

**Abilităţi**

**2.2.5.** Aprovizionarea locului de muncă cu materiale, utilaje şi echipamente necesare pentru lucrări de construcţii, instalaţii şi lucrări publice

**2.2.6**.Verificarea stării de funcţionare, a integrităţii şi al gradului de uzură al sculelor, uneltelor şi utilajelor pentru lucrări de construcţii, instalaţii şi lucrări publice

**2.2.7.** Executarea lucrărilor de prelucrare a materialelor pentru lucrări de betoane, zidării, finisaje, izolaţii, confecţii metalice, instalaţii, dulgherie şi lucrări publice, conform documentaţiei tehnice

**Atitudini**

**2.3.1.** *Asumarea responsabilităţii în îndeplinirea sarcinilor de lucru*

**2.3.2.** Realizarea lucrărilor de prelucrare a materialelor conform prevederilor documentaţiei tehnice, sub supraveghere cu grad restrâns de autonomie

**2.3.3.** *Respectarea normelor generale şi specifice pentru sănătatea şi securitatea muncii (SSM), de prevenire şi stingere a incendiilor (PSI) şi de protecţie a mediului*

**2.3.4.** *Informarea cu promptitudine, clară, corectă şi la obiect asupra defectării sculelor, uneltelor, dispozitivelor şi utilajelor, în conformitate cu reglementările interne de la locul de muncă*

**2.3.5.** *Asumarea iniţiativei în vederea îndeplinirii sarcinilor de lucru*

**Obiectivele evaluării**

* Aprovizionarea locului de muncă cu materialele necesare preparării a 0,2 mc de mortar;
* Alegerea SDV-urilor prin selectarea numai a acelora necesare;
* Pregătirea lăzii corespunzătoare preparării cantităţii de mortar;
* Prepararea mortarului respectând reţeta şi ordinea de amestecare a componenţilor;
* Respectarea normelor de sănătate şi securitate în muncă aplicând normele în timpul executării lucrării.

**TEMA**

**Executaţi prepararea manuală a 0, 2 mc de mortar M25 -T, în vederea realizării unei tencuieli, pentru care aveţi nevoie de 33 kg de ciment, 52 kg var pastă şi 280 kg nisip.**

**Sarcina de lucru**

1. Aprovizionarea locului de muncă cu materiale necesare;

2. Pregătirea SDV-urilor şi a lăzii în care se prepare mortarul;

3. Prepararea manual a mortarului, repectând ordinea de amestecare a componenţilor;

4. Verificarea calităţii mortarului;

5. Respectarea normelor SSM specifice operaţiilor executate

**GRILA DE EVALUARE**

|  |  |  |  |
| --- | --- | --- | --- |
| **Criterii**  **de evaluare** | **Punctaj** | **Indicatori de evaluare** | **Punctaj pe**  **indicator** |
| **1. Primirea şi**  **planificarea sarcinii**  **de lucru** | **35 puncte** | 1.1. Alegerea corectă a SDV-urilor | **5 p** |
| 1.2. Pregătirea materialelor, în cantitatea necesară prin cântărire | **20 p** |
| 1.3. Pregătirea corespunzătoare a lăzii în care se preparară mortarul | **10 p** |
| **2.Realizarea sarcinii de lucru** | **50 puncte** | 2.1.Amestecarea în ladă a pastei de var cu apa necesară, până la obţinerea unui lapte de var consistent şi omogem | **10 p** |
| 2.2. Amestecarea în stare uscată a nisipului cu cimentul | **15 p** |
| 2.3. Turnarea peste laptele de var a amestecului de ciment şi nisip în cantităţi mici, amestecând până la omogenizare | **15 p** |
| 2.4. Verificarea calităţii mortarului amestecat | **5** |
| 2.5. Respectarea normelor de sănătate și  securitate în muncă | **5 p** |
| **3. Prezentarea sarcinii de lucru** | **15 puncte** | 3.1. Descrierea modului de preparare manuală a mortarului | **10 p** |
| 3.2. Utilizarea vocabularului de specialitate în prezentarea sarcinii de lucru | **5 p** |