**Probă practică**

|  |  |
| --- | --- |
| **Domeniul de pregătire profesională** | **Economic** |
| **Calificarea profesională** | **Tehnician în activități economice** |
| **Modul** | **Contabilitate** |
| **Clasa** | **a XI-a** |

**Rezultatele învățării**

|  |  |  |
| --- | --- | --- |
| **Cunoştinţe** | **Abilităţi** | **Atitudini** |
| 10.1.3. Prezentarea registrelor contabile | 10.2.6. Completarea registrelor contabile, manual sau informatizat.  10.2.7. Utilizarea algoritmilor de calcul pentru determinarea informaţiilor economicofinanciar | 10.3.1. Manifestarea capacităţii de a reacţiona rapid şi eficient în selectarea conturilor specifice operaţiilor economico-financiare.  10.3.2. Argumentarea într-un mod independent şi riguros a înregistrărilor în conturi.  10.3.3. Asumarea, în cadrul echipei de la locul de muncă, a responsabilităţii pentru sarcina de lucru primită.  10.3.4. Manifestarea consecvenţei în realizarea sarcinilor de lucru |

**Obiectivele evaluării:**

O1. Măsura în care elevul este capabil să realizeze analiza contabilă a evenimentelor și tranzacţiilor.

O2. Măsura în care elevul este capabil utilizeze conturilecorespunzătoare evenimentelor şi tranzacţiilor.

O3. Verificarea capacității elevului de a utiliza analiza contabilă și de a stabili articolele contabile pe categorii de evenimente şi tranzacţii.

O4. Verificarea măsurii în care elevul înregistrează articolele contabile în documente specifice.

O5. Aprecierea măsurii în care elevul manifestă interes în elaborarea probei practice.

**Mod de lucru:** Elevii vor lucra individual, având la dispoziție fișa de lucru cu cerința formulată, Planul General de Conturi, documente specifice (Registrul Jurnal, fișa mijlocului fix, fișe de operațiuni diverse, plan de amortizare, factura furnizorului de imobilizări).

**Timp de lucru 50 minute;**

**Activitate:**

Societatea comercială ,,MODERN’’SRL, cu activitate de producție, prezintă la începutul lunii octombrie următoarea situație a conturilor specifice activelor imobilizate:

Solduri inițiale:

Cont 2111 terenuri...........................................................1.440.000 lei

Cont 2112 Amenajări de terenuri.........................................10.000 lei

Cont 2131 Echipamente tehnologice..................................883.500 lei

Cont 2133 Mijloace de transport.........................................457.300 lei

Cont 2813.1 Amortizarea echipamente tehnologice...........134.100 lei

Cont 2813.2 Amortizarea mijloacelor de transport.............119.250 lei

În cursul lunii au loc următoarele evenimente și tranzacții:

1. Se cumpără un autoturism Dacia Sandero de la producător la un preț negociat de 31.500 lei, TVA 24%, conform Facturii fiscale nr.3336779/10.10.2013.
2. Se vinde un echipament tehnologic în valoare de 117.000 lei, amortizat 50%, la un preț de vânzare de 60.000 lei. Se descarcă gestiunea cu echipamentul cedat.
3. Se primește un teren intravilan de la o persoană fizică evaluat la valoarea de utilitate de 677.000 lei. La sfârșitul lunii, se înregistrează în contabilitate amortizarea imobilizărilor conform planului de amortizare astfel:

- amortizarea echipamentelor tehnologice.....................10.065 lei

- amortizarea mijloacelor de transport...........................8.480 lei

**Sarcină de lucru:**

1. Realizați analiza contabilă și înregistrați în Registrul Jurnal evenimentele și tranzacțiile de mai sus.
2. Completați Fișa mijlocului fix pentru autoturismul achiziționat pe baza Facturii fiscale nr.3336779/10.10.2013.
3. Intocmiți fișele de operațiuni diverse pentru cele 6 conturi specifice evidenței imobilizărilor.

**GRILA DE EVALUARE**

* **Criterii de realizare şi ponderea acestora**

| **Nr. crt.** | **Criterii de realizare şi ponderea acestora** | | **Indicatorii de realizare şi ponderea acestora** | | **Punctaj** |
| --- | --- | --- | --- | --- | --- |
| 1. | Primirea şi planificarea sarcinii de lucru | 30% | Selectarea informaţiilor necesare identificării operaţiilor privind stocurile de mărfuri în unităţi de desfacere cu ridicata şi amănuntul. | 60% | 18 |
| Alegerea instrumentelor de lucru: foi de flipchart, marker, coli. | 40% | 12 |
| 2. | Realizarea sarcinii de lucru | 40% | Respectarea etapelor prezentate de cadrul didactic. | 25% | 10 |
| Realizați analiza contabilă și înregistrați în Registrul Jurnal ,completarea Fișei mijlocului fix, întocmirea fișelor de operațiuni diverse pentru cele 6 conturi specifice evidenței imobilizărilor. | 50% | 20 |
| Utilizarea corectă a noţiunilor ştiinţifice. | 25% | 10 |
| 3. | Prezentarea şi promovarea sarcinii realizate | 30% | Folosirea corectă a terminologiei de specialitate | 20% | 6 |
| Prezentarea unei aprecieri globale a muncii realizate. | 20% | 6 |
| Argumentarea activităţii realizate. | 40% | 12 |
| Indicarea corectă a articolelor contabile după criteriile date | 20% | 6 |
| Total | | | | | 100 |