**Probă practică**

|  |  |
| --- | --- |
| **Domeniul de pregătire profesională** | **Economic - Comerț** |
| **Calificarea profesională** | **Tehnician în activități economice, Tehnician în administrație, Tehnician în activități de comerț, Tehnician în achiziții și contractări** |
| **Modul** | **Marketing** |
| **Clasa** | **a XI-a** |

**Rezultatele învățării**

|  |  |  |
| --- | --- | --- |
| **Cunoştinţe** | **Abilităţi** | **Atitudini** |
| 8.1.13. Descrierea componentelor micromediului şi macromediului | *8.2.14. Analizarea componentelor micromediului şi macromediului, reflectând critic şi creativ asupra influenţelor exercitate de mediul extern* | 8.3.5. Colaborarea cu membrii echipei pentru alegerea strategiei de piaţă |

**Obiective:**

O1. Măsura în care elevul este capabil să enumere elementele componente ale micromediului firmei

O2. Măsura în care elevul este capabil să identifice elementele componente ale micromediului firmei

O3. Măsura în care elevul este capabil să argumenteze alegerea făcută

**Mod de organizare a activităţii:**

* Activitate pe grupe

**Resurse materiale:**

* Foi de hârtie, Foi de flipchart, markere

**Durată: 45 minute**

**Desfăşurare:**

**Pregătire:**

* Se organizează elevii în grupe de câte 4-5 persoane pe criteriul ales de profesor

**Activitate**

Pensiunea turistică Floarea de colț este cotată cu 3 margarete şi se află în staţiunea Monteoru.În principal turiştii sunt persoane de vârsta a treia care vin la tratament sau persoane fizice cu diferite afecţiuni.În acelaşi timp, datorită apropierii de Bucureşti un număr destul de mare de companii folosesc această locaţie ca bază pentru traininguri şi teambuildinguri. Printre clienţii loiali putem enumera: Generali Asigurari, Avon Cosmetics, Autoritatea feroviara Romana, Ardaf Asigurari, Schiedel Brasov, Energo-Construct.

In staţiune mai există pensiuni: Favorit, Mon Ami, Caprice, Olga, La pădure, Păducel.

Pensiunea Floarea de colț oferă preparate tradiţionale şi de aceea se aprovizionează cu materii prime de la producătorii agricoli din zonă. Firma a angajat personal prin intermediul AJOFM. Firma colaborează cu Colegiul Economic Buzău în vederea pregătirii practice a elevilor ce urmează profilul alimentaţie publică în scopul angajării lor ulterioare.

Firma a încheiat contracte cu ENEL, Compania de apă, Distrigaz pentru livrare de apă, gaze, energie electrică. Are contract cu Telekom pentru linia de telefonie fixă, conexiunea TV şi accesul la Internet Wi fi. Are deschis un cont la Banca Comercială. Are încheiat contract de asigurare cu Euroins pentru clădire, utilaje, personal.

Pensiunea are încheiate contracte de intermediere cu agenţii de turism din Buzău şi din ţară : Volis, Laura turism, Ene turism, Paralela 45, Antic Tour, Cardinal Tour.Are încheiate contracte cu transportatori de persoane : Eprubeta SRL, Transcom, Apostrans SRL pentru situaţiile în care turiştii doresc să organizeze excursii.

Pensiunea este membră ANTREC şi derulează activităţi multiple în acest context. În acelaşi timp este membră activă a Camerei de Comerţ şi Industrie a Judeţului Buzău.

Pensiunea participă constant la târgurile de turism organizate la Bucureşti.

Datorită faptului că oferă preparate tradiţionale de bună calitate pensiunea are apariţii constante în media buzoiană : Opinia, Şansa, Campus, Focus TV, Strada.

**Sarcini de lucru:**Identifică elementele componente ale micromediului firmei.

**GRILA DE EVALUARE**

**Criterii de realizare şi ponderea acestora**

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Criterii de realizare şi ponderea acestora | | Indicatorii de realizare şi ponderea acestora | | Punctaj max | Punctaj acordat |
| 1. | Primirea şi planificarea sarcinii de lucru | 30% | Selectarea informaţiilor necesare pentru elementele componente ale micromediului firmei | 60% | 18 p |  |
| Alegerea instrumentelor de lucru: foi de flipchart, marker | 40% | 12 p |  |
| 2. | Realizarea sarcinii de lucru | 40% | Respectarea etapelor prezentate de cadrul didactic | 25% | 10 p |  |
| Identificarea elementele componente ale micromediului firmei | 50% | 20 p |  |
| Utilizarea corectă a noțiunilor științifice. | 25% | 10 p |  |
| 3. | Prezentarea şi promovarea sarcinii realizate | 30% | Folosirea corectă a terminologiei de specialitate | 20% | 6 p |  |
| Prezentarea unei aprecieri globale a muncii realizate. | 20% | 6 p |  |
| Argumentarea alegerii facute | 40% | 12 p |  |
| Prezentarea analizei făcute corect | 20% | 6 p |  |