**PROBA PRACTICĂ**

|  |  |
| --- | --- |
| **Domeniul de pregătire profesională** | **Economic - Comerț** |
| **Calificarea profesională** | **Tehnician în activități economice, Tehnician în administrație, Tehnician în activități de comerț, Tehnician în achiziții și contractări** |
| **Modul** | **Marketing** |
| **Clasa** | **a XI-a** |

**Rezultatele învățării**

|  |  |  |
| --- | --- | --- |
| **Cunoştinţe** | **Abilităţi** | **Atitudini** |
| 8.1.13. Descrierea componentelor micromediului şi macromediului | *8.2.14. Analizarea componentelor micromediului şi macromediului, reflectând critic şi creativ asupra influenţelor exercitate de mediul extern* | 8.3.5. Colaborarea cu membrii echipei pentru alegerea strategiei de piaţă |

**Obiective:**

O1. Măsura în care elevul este capabil să enumere elementele componente ale micromediului firmei

O2. Măsura în care elevul este capabil să identifice elementele componente ale micromediului firmei

O3. Măsura în care elevul este capabil să argumenteze alegerea făcută

**Mod de organizare a activităţii:**

* Activitate pe grupe

**Resurse materiale:**

* Foi de hârtie, Foi de flipchart, markere

**Durată: 45 minute**

**Desfăşurare:**

**Pregătire:**

* Se organizează elevii în grupe de câte 4-5 persoane pe criteriul ales de profesor

**Activitate**

Firma Vițeluș SRL are ca obiect de activitate producţia şi comercializarea de carne şi produse din carne. In judeţ mai există producători de produse din carne- VALMAR 05 SRL, Comsoradi SRL, RoxAna SRL.Firma oferă se aprovizionează cu materii prime de la producătorii agricoli din zonă.

Firma a angajat personal prin intermediul AJOFM. Firma colaborează cu Grupul Şcolar de Meserii şi Servicii în vederea pregătirii practice a elevilor ce urmează profilul industrie alimentară în scopul angajării lor ulterioare.

Firma a încheiat contracte cu : ENEL, Compania de apă, Distrigaz pentru livrare de apă, gaze, energie electrică. Firma are deschis un cont la Banca Transilvania şi un cont la Trezorerie. Firma a încheiat un contract de asigurare cu ING Nederlanden pentru clădiri, utilaje, personal.

Comercializarea mărfurilor se realizează prin intermediul a 3 magazine proprii şi prin intermediul supermarketurilor Kaufland şi Lidl. Transportul mărfurilor se realizează cu maşini închiriate de la SC Transcom. Firma participă anual la Târgul de bunuri de consum TIBCO Bucureşti și la INDAGRA. Clienţii firmei sunt persoane fizice de toate vârstele din oraşul şi judeţul Buzău. În acelaşi timp firma are încheiate contracte de aprovizionare cu 3 grădiniţe şi cu Spitalul Municipal Buzău. Datorită faptului că este unul din puţinii producători ai cârnaţilor de Pleşcoi firma are apariţii constante în media buzoiană : Opinia, Şansa, Campus, Focus TV, Strada. Firma a încheiat un contarct de publicitate cu BD Advertising.

**Sarcini de lucru:**Identifică elementele componente ale micromediului firmei.

**GRILA DE EVALUARE**

**Criterii de realizare şi ponderea acestora**

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Criterii de realizare şi ponderea acestora | | Indicatorii de realizare şi ponderea acestora | | Punctaj max | Punctaj acordat |
| 1. | Primirea şi planificarea sarcinii de lucru | 30% | Selectarea informaţiilor necesare pentru elementele componente ale micromediului firmei | 60% | 18 p |  |
| Alegerea instrumentelor de lucru: foi de flipchart, marker | 40% | 12 p |  |
| 2. | Realizarea sarcinii de lucru | 40% | Respectarea etapelor prezentate de cadrul didactic | 25% | 10 p |  |
| Identificarea elementele componente ale micromediului firmei | 50% | 20 p |  |
| Utilizarea corectă a noțiunilor științifice. | 25% | 10 p |  |
| 3. | Prezentarea şi promovarea sarcinii realizate | 30% | Folosirea corectă a terminologiei de specialitate | 20% | 6 p |  |
| Prezentarea unei aprecieri globale a muncii realizate. | 20% | 6 p |  |
| Argumentarea alegerii facute | 40% | 12 p |  |
| Prezentarea analizei făcute corect | 20% | 6 p |  |